Villarreal CF
Villarreal Club de Futbol, S.A.D. (tarjimasi: Villarreal Futbol Klubi) — Ispaniyaning Kastellon provinsiyasi Villarreal shahrida tashkil etilgan hamda Ispaniya La Ligasidagi eng professional futbol jamoalardan biri. 1923-yilda tashkil etilgan futbol klubi oʻz tarixining koʻp qismini ispan futbolining quyi bosqichlarida oʻtkazdi va La Ligadagi debyutini faqat 1998-yildan boshladi. XXI asrda „Villarreal“ ligada biroz barqarorlikka erishdi, garchi jamoa 2012-yilda quyi ligaga tushib qolgan boʻlsa-da, keyingi yildan boshlab yuqori bosqichlarda oʻynay boshlagan. Klub ilk bor UEFA Chempionlar ligasida 2005-yilda maydonga tushgan, uning eng yaxshi natijasi 2006 va 2022-yillarda yarim final boʻlgan. Bu vaqt ichida „Villarreal“ UEFA Yevropa Ligasida ham maydonga tushdi va 2021-yilda finalda "Manchester Yunayted" ni magʻlub etib, birinchi yirik kubokni qoʻlga kiritib, musobaqada gʻolib chiqdi. Klub oʻzining sariq libosi va Real Madrid, Barselona, Atletiko Madrid, Valensiya futbol jamoalariga nisbatan past darajadagi jamoa boʻlgani uchun El Submari Groguet yoki El Submarino Amarillo (Sariq suv osti kemasi) laqabini oldi. Ular uy oʻyinlarini Estadio de la Seramikada oʻtkazishadi.